Ingrid Winterbach se Benederyk wen vanjaar se M-Net Literêre toekenning vir Afrikaans | SARIE
Ingrid Winterbach se Benederyk wen vanjaar se M-Net Literêre toekenning vir Afrikaans	deur Phyllis Green
Winterbach se roman, Benederyk (Human & Rousseau, R144,50) was die wenner in die Afrikaanse kategorie – die derde keer! Haar eerste toekenning was in 1994 vir die roman Karolina Ferreira, wat sy onder die skuilnaam Lettie Viljoen geskryf het. En toe is sy weer in 2007 bekroon vir Die boek van toeval en toeverlaat. Die ander finaliste was Dan Sleigh (Afstande), Alexander Strachan (Dwaalpoort) en Deborah Steinmar (Marike se laaste dans).
In die Rolprent-kategorie was die wedywering straf, maar Cynthia Jele was die wenner met haar debuutroman, Happiness is a Four Letter Word (Kwela, R136). Hier is spesifiek gekyk na hoe goed die verhaal aangepas sal kan word vir ‘n rolprent en of dit ‘n treffer by die loket sal kan wees. In dié kategorie was die ander mededingers Piet Steyn (Tou) en K.J. Sekele (Lehutšo)